Source: http://docplayer.fi/2582878-Suunnittelu-ja-tekniikka.html
Timestamp: 2017-08-20 08:15:32+00:00
Document Index: 2262913

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

1 SUUNNITTELU JA TEKNIIKKA TM VOIMA OY YLIVIESKAN TUOMIPERÄN TUULIVOIMAPUISTO FCG SUUNNITTELU JA TEKNIIKKA OY P21192
2 2 (30) Tuomiperän tuulivoimapuisto FCG SUUNNITTELU JA TEKNIIKKA OY SISÄLLYSLUETTELO 1 JOHDANTO HANKEALUE JA HANKKEEN KUVAUS YMPÄRISTÖN YLEISKUVAUS Maa- ja kallioperä sekä topografia Pinta- ja pohjavedet Pintavedet Pohjavesialueet Natura-alueet, luonnonsuojelualueet ja suojeluohjelmien alueet LUONTOSELVITYS Aineisto ja menetelmät Kasvillisuus- ja luontotyyppiselvitykset Linnusto ja muu eläimistö Kasvillisuus ja luontotyypit Kasvillisuusalue Hankealueen kasvillisuus ja luontotyypit Rakentamisalueiden luontoarvot Linnusto ja muu eläimistö Linnusto Lepakot Muu eläimistö Arvokkaat luontokohteet ja lajisto Arvokkaat luontokohteet Uhanalainen ja arvokas lajisto Hankkeen vaikutukset alueen luontoarvoille Vaikutukset kasvillisuuteen ja luontotyyppeihin Vaikutukset linnustoon ja muuhun eläimistöön Vaikutukset Natura-alueisiin ja muihin suojelualueisiin LÄHTEET LIITTEET: Liite 1. Arvokkaat luontokohteet Paikkatietoaineistot: Pohjakartat Maanmittauslaitos 4/2013 Suojelualuerajaukset OIVA Ympäristö- ja paikkatietopalvelu asiantuntijoille 4/2013 Kuvat FCG Suunnittelu ja tekniikka Oy, Minna Tuomala.
3 FCG SUUNNITTELU JA TEKNIIKKA OY Tuomiperän tuulivoimapuisto 3 (30) 1 JOHDANTO TM Voima Oy suunnittelee Ylivieskan Tuomiperän alueelle enintään yhdeksästä tuulivoimalasta muodostuvaa tuulivoimapuistoa. Tämän luontoselvityksen tavoitteena on tuoda esille suunnitellun tuulivoimapuistoalueen ja sen lähiympäristön luonnonolosuhteiden nykytila ja arvioida suunnitellun tuulivoimapuiston mahdollisia vaikutuksia alueen luontoarvoihin. Tässä selvityksessä on esitetty lyhyesti myös hankkeen kuvaus sekä hankealueen ympäristön yleispiirteet. Tämän luontoselvityksen ovat laatineet FM biologit Ville Suorsa ja Minna Tuomala FCG Suunnittelu ja tekniikka Oy:n Oulun aluetoimistosta. Kuva 1. Ylivieskan Tuomiperän Hankealueen sijainti 2 HANKEALUE JA HANKKEEN KUVAUS Tuomiperän tuulivoimapuistoalue sijaitsee noin kilometriä Ylivieskan keskustan itäpuolella. Hankealue sijaitsee Ylivieskan ja Haapaveden välisen maantien (seututie 800) ja Kantokylän pohjoispuolisella alueella. Suunnittelualueen pohjoisosista on etäisyyttä Ylivieskan ja Oulaisten kunnanrajaan noin kilometri. Hankealueen pinta-ala on noin 8,5 km 2. Hankealueen maa-alueet ovat pääosin yksityisten maanomistajien sekä Ylivieskan kaupungin omistuksessa, mutta alueella on myös valtion maita Tuomiperän tuulivoimapuiston hankealue on pääosin metsätalouskäytössä. Hankealueen pohjoisosassa sijaitsevan Tuomiperän ja Pinolan välisen yhdystien (nro ) lisäksi hankealueella on olemassa olevaa tieverkostoa. Hankealueen lähimmät asuinrakennukset sijaitsevat hieman alle kilometrin etäisyydellä suunnitteluista tuulivoimaloista. Kantokylän lähimmät asuinrakennukset sijoittuvat noin 1,5 2 kilometriä suunniteltujen tuulivoimaloiden eteläpuolelle. Tuulivoimapuistohanke kattaa tuulivoimalaitokset perustuksineen, niitä yhdistävät maakaapelit sekä tiestön. Suunnitellut tuulivoimalat tulevat olemaan enimmäiskorkeudeltaan enintään 210 metriä korkeita ja tornirakenteeltaan teräslieriö- tai hybriditorneja. Tuulivoimaloiden sähköntuotanto liitetään sähköverkkoon maakaapelilla. Tuulivoimapuiston liitännästä on alustavasti sovittu, että liitäntä tehdään Finngrid
4 4 (30) Tuomiperän tuulivoimapuisto FCG SUUNNITTELU JA TEKNIIKKA OY Oyj:n omistamaan 110 kv voimajohtoon suunnittelualueen länsipuolella. Tuulivoimapuiston sisäinen sähköverkko toteutetaan kv maakaapeliverkkona. Pohjois-Pohjanmaan Ely-keskus on tehnyt päätöksen, ettei Tuomiperän tuulivoimapuiston osayleiskaavassa ole tarvetta harkinnanvaraiselle ympäristövaikutusten arviointimenettelylle. Näin ollen hankkeen keskeiset ympäristövaikutukset arvioidaan osayleiskaavan laatimisen yhteydessä. Kuva 2. Hankkeen alustava voimalasijoittelu, huoltotiestö ja sähkönsiirto.
5 FCG SUUNNITTELU JA TEKNIIKKA OY Tuomiperän tuulivoimapuisto 5 (30) 3 YMPÄRISTÖN YLEISKUVAUS 3.1 Maa- ja kallioperä sekä topografia Ylivieskan alue sijaitsee Keski-Pohjanmaan kiilleliuskealueella. Alueen kallioperä koostuu pääosin syväkiviin kuuluvista kvartsi- ja granodioriiteistä, gabrosta sekä dioriitistä. Tuomiperän hankealueella esiintyy myös runsaasti pintakiviin kuuluvia emäksisiä vulkaniitteja. Jokilaaksoissa kallioperä on yleensä syvällä maanpeitteiden alla, mutta sitä ympäröivillä metsäseuduilla kalliopaljastumia on paikoin runsaasti. Alueen yleisin maalaji on moreeni, joka on peittää kallioperän muotoja vaihtelevan paksuisena kerroksena. Hankealueelle sijoittuu muutamia pieniä kalliopaljastumia. Alueen pinnanmuodot muodostuvat rikkonaisen moreenimaaston, peltojen ja suoaltaiden mosaiikista. Ylivieskan alue on pääpiirteissään hyvin alavaa, etenkin jokilaakson alueella, mihin laajat viljelylakeudet kuuluvat. Hankealue on kokonaisuutena suhteellisen alavaa ja korkeimmat alueet sijoittuvat noin 85 m mpy. 3.2 Pinta- ja pohjavedet Pintavedet Tuomiperän hankealue sijaitsee Oulujoen Iijoen vesienhoitoalueella (VHA 3). Hankealue sijoittuu Kalajoen päävesistöalueen (53) Kalajoen alaosan (53.02) vesistöalueelle. Hankealueen pohjoisosa sijoittuu Mertuanojan (53.025) valuma-alueelle ja eteläosa Pylväsojan alaosan (3.034) valuma-alueelle. Hankealueelle tai sen lähialueelle ei sijoitu luonnontilaisia pienvesiä. Lähimmät pienvedet ovat pienehkö suorantainen lampi Mertonen noin 1,5 kilometriä hankealueelta luoteeseen sekä suurempi Viitajärvi noin kolme kilometriä hankealueelta luoteeseen. Hankealueen turvemaat on tehokkaasti ojitettuja ja ihmisen luomaa ojaverkostoa sijoittuu alueelle runsaasti. Hankealueen koillispuolella lähimmillään noin kahden kilometrin etäisyydellä sijaitsee Kalajokeen laskeva Pylväsoja, johon aiheutuu runsaasti hajakuormitusta ympäröivästä maa- ja metsätaloudesta Pohjavesialueet Alle kymmenen kilometrin etäisyydelle hankealueesta ei sijoitu luokiteltuja pohjavesialueita. 3.3 Natura-alueet, luonnonsuojelualueet ja suojeluohjelmien alueet Hankealueella tai sen välittömässä läheisyydessä ei sijaitse Natura-alueita, luonnonsuojelualueita tai suojeluohjelmien alueita. Hankealuetta lähin Natura-alue Iso Honkaneva Pieni Honkaneva (FI ) sijoittuu noin 2,3 km etäisyydelle hankealueen pohjoispuolella, Oulaisten ja Haapaveden kuntien alueelle. Natura-alue on sisällytetty Suomen Natura 2000-verkostoon luontodirektiivin (SCI) mukaisena kohteena ja se on myös soidensuojeluohjelman kohde. Hankealuetta lähin luonnonsuojelualue sijoittuu noin 10 km etäisyydelle Nivalan kunnan puolelle ja on yksityinen suojelualue (YSA , Kauniskankaan Lsa).
6 6 (30) Tuomiperän tuulivoimapuisto FCG SUUNNITTELU JA TEKNIIKKA OY Kuva 3. Hankealueen ympäristöön sijoittuvat lähimmät Natura-alueet, luonnonsuojelualueet ja suojeluohjelmien alueet (Oiva Ympäristö- ja paikkatietokanta, 2013). 4 LUONTOSELVITYS 4.1 Aineisto ja menetelmät Hankealueen luonnonolojen selvittämisen tavoitteena on turvata luonnon monimuotoisuuden kannalta arvokkaat alueet sekä alueella mahdollisesti esiintyvä arvokas lajisto. Luontoselvityksessä on kuvailtu alueen luonnon yleispiirteet ja paikannettu hankealueen luonnon kannalta arvokkaat kohteet, jotka ovat joko lainsäädännöllä määriteltyjä tai muutoin alueellisesti edustavia kohteita, arvokkaita luontotyyppejä tai uhanalaisen, EU:n luonto- ja/tai lintudirektiiveissä mainitun tai muutoin merkittävän kasvilajiston kasvupaikkoja tai eläinlajiston elinympäristöjä. Hankealueelle tai sen lähiympäristöön mahdollisesti sijoittuvat arvokkaat luontokohteet ja arvokkaan lajiston esiintymät on esitetty kartoilla, kuvailtu pääpiirteissään sekä arvotettu valtakunnallisesti ja alueellisesti. Luontoselvityksen maastoinventoinneissa on tavanomaisen talousmetsän osalta inventoitu erityisesti hankkeen myötä muuttuvan maankäytön alueet kuten suunnitellut voimaloiden rakennuspaikat ja huoltoteiden alueet sekä voimaloiden varapaikat. Muut talousmetsäalueet on inventoitu yleispiirteisemmin Kasvillisuus- ja luontotyyppiselvitykset Hankealueen kasvillisuutta ja luontotyyppejä on inventoitu yhden maastotyöpäivän ajan kesäkuussa Inventoinneissa tarkasteltiin suunnitelman mukaisten voimalapaikkojen, varavoimalapaikkojen, tielinjausten sekä sähkönsiirtoreitin lisäksi koko hankealueelta metsälain erityisen tärkeitä elinympäristöjä (Meriluoto ym. 1998), luontotyyppien uhanalaisuusluokituksen (Raunio ym. 2008) mukaisia arvokkaita luontotyyppejä sekä mahdollisia arvokkaan lajiston kasvupaikkoja. Luontoinventoinnin taustatietoina on käytetty maastokarttoja ja ilmakuvia sekä ympäristöhallinnon avoimien tietokantojen aineistoja. Maastotöiden tueksi selvitettiin hankealueelta ja sen lähistöltä tiedossa oleva uhanalaisten lajien paikkatietoaineisto ympäristöhallinnon uhanalaisrekisteristä (tiedonanto, Hertta Eliölajit -tietokanta, Poh-
7 FCG SUUNNITTELU JA TEKNIIKKA OY Tuomiperän tuulivoimapuisto 7 (30) jois-pohjanmaan ELY-keskus 2/2013). Lisäksi tiedusteltiin alueelle mahdollisesti sijoittuvat metsätalouden ympäristötukikohteet (tiedonanto, Pohjois-Pohjanmaan Metsäkeskus, 2/2013). Hankealueelle ei sijoitu metsätalouden ympäristötukikohteita. Kasvillisuus- ja luontotyyppiselvitykset on laatinut FM biologi Minna Tuomala FCG Suunnittelu ja tekniikka Oy:stä Linnusto ja muu eläimistö Linnustoselvitys Tuomiperän suunnitellun tuulivoimapuiston pesimälinnustoa selvitettiin yleisesti käytössä olevia ja pesimälinnustoinventointeihin tarkoitettuja laskentamenetelmiä (kartoituslaskenta ja pistelaskenta) soveltamalla (mm. Koskimies & Väisänen 1988). Hankealueen pesimälinnustoa selvitettiin suunniteltujen voimalapaikkojen alueella toteutettujen pistelaskentojen avulla sekä kiertelemällä kartoituslaskentana kartta- ja ilmakuvatarkastelun perusteella ennalta valittuja kohteita, joissa suojelullisesti arvokkaita lajeja arvioitiin esiintyvän. Jokaisella voimalapaikalla toteutetut pistelaskennat toistettiin kolmeen kertaan, minkä lisäksi hankealue pyrittiin kiertämään mahdollisimman kattavasti läpi kartoituslaskennan ohessa. Pesimälinnuston pistelaskennat toteutettiin välisenä aikana. Lisäksi hankealueella toteutettiin yleispiirteinen metson soidinpaikkojen inventointi , jonka aikana pyrittiin löytämään alueelle mahdollisesti sijoittuvat merkittävät metson soidinalueet, jotka tulisi huomioida alueen maankäytössä. Pesimälinnustoselvitysten lisäksi täydentävää tietoa linnustosta saatiin myös muiden hankealueella toteutettujen luontoselvitysten yhteydessä. Taulukko 1. Todennetut metson soidinpaikat arvotettiin seuraavalla luokituksella (M. Tuomala / FCG Suunnittelu ja tekniikka Oy). I: Todettu, toimiva soidinpaikka, joka sisältää maastossa selkeästi erottuvan soidinkeskuksen. Alue voidaan tulkita havaintojen perusteella yli viiden kukon soitimeksi. Soidinaikaisia havaintoja useista yksilöistä sekä ympäristössä runsaasti hakomispuita, jätöksiä, siivenvetojälkiä ja/tai höyheniä. Alueella viitteitä tai näköhavaintoja koppeloista. II: Todettu, toimiva soidinpaikka, joka sisältää selkeästi hahmotettavan soidinkeskuksen. Soidinaikaisia havaintoja 1 4 kukosta sekä selkeitä merkkejä ympäristössä; runsaasti hakomispuita, jätöksiä, siivenvetojälkiä ja/tai höyheniä. Mahdollisesti myös viitteitä tai näköhavaintoja koppeloista. III: Ympäristön perusteella mahdollinen soidinpaikka. Alue on ilmoitettu aiempien havaintojen perusteella soidinpaikaksi, tarkistuksessa ei havaintoja lajista ja selkeää soidinkeskusta ei hahmoteta. Ympäristössä hakomispuita ja jätöksiä. Lähialueella havaittu yksittäisiä lintuja päiväreviireillä. IV: Ympäristön perusteella tuhoutunut soidinpaikka. Aiemmin tiedossa ollut soidinkeskus, joka nykyisin metsätalouden vahvasti muuttama. Lähimaastosta ei hahmotettavissa selkeää uutta soidinpaikkaa. Ei havaintoja metsoista tai yksittäisiä havaintoja kauempana päiväreviireillä. Linnustoselvitysten aikana keskityttiin erityisesti selvittämään suojelullisesti arvokkaiden lajien kuten Suomen Punaisen kirjan uhanalaisten ja silmälläpidettävien lajien (Rassi ym. 2010), EU:n lintudirektiivin liitteen I lajien (79/409/ETY), Suomen luonnonsuojelulailla ( /1096) ja luonnonsuojeluasetuksella ( /160) uhanalaisiksi tai erityistä suojelua vaativiksi säädettyjen lajien esiintyminen alueella, mutta myös kaikkien muiden lajien esiintyminen kirjattiin ylös. Linnustoselvitysten yhteydessä kiinnitettiin erityistä huomiota myös mahdollisiin petolintujen pesäpaikkoihin, metson soidinalueisiin sekä muihin linnustollisesti arvokkaisiin kohteisiin. Laskennat suoritettiin hyvissä havainnointiolosuhteissa ja ne ajoitettiin pääasiassa aikaiseen aamuun, noin 4 6 tuntia auringon nousun jälkeiseen aikaan. Laskentojen aikana havaitut linnut kirjattiin ylös vihkoon ja maastokartoille, ja tulokset tulkittiin toimistotyönä ko. laskentamenetelmästä annettujen ohjeiden (mm. Koskimies & Väisänen 1988) mukaisesti. Kaikille havaituille lintulajeille tulkittiin pesimävarmuusindeksi lintuatlaskartoituksessa käytetyn ohjeistuksen mukaisesti (ks. Valkama ym. 2011). Havaintojen tulkinta tehtiin ns. minimiperiaatteella, jolloin yksikin sopivassa elinympäristössä tehty pesintään viittaava havainto riitti siihen, että laji tulkittiin alueella pesiväksi.
8 8 (30) Tuomiperän tuulivoimapuisto FCG SUUNNITTELU JA TEKNIIKKA OY Tuomiperän suunnitellun tuulivoimapuiston alueella ei suoritettu muuttolinnustonseurantaa vuoden 2013 ympäristöselvitysten yhteydessä. Alue sijoittuu kauas tunnettujen muuttoreittien ulkopuolelle, jolloin hankealueen kautta kulkeva lintujen muuttovirta arvioitiin lähtökohtaisesti vähäiseksi ja hajanaiseksi. Hankealueen kautta kulkevaa muuttolinnustoa koskevat osat tässä luontoselvityksessä perustuvat muualta lähialueelta mahdollisesti olemassa olevaan tietoon, yleistietoon lintujen muuttoa ohjaavista tekijöistä ja arvioijan omaan kokemukseen lintujen muuttokäyttäytymisestä eri alueilla. Tässä selvityksessä käytettiin seuraavia aineistoja ja tietolähteitä maastoselvitysten pohjatiedoiksi sekä selvitysten täydentämiseksi: Maanmittauslaitoksen kartta- ja ilmakuva-aineistot (lintujen elinympäristöt) Ympäristöhallinnon OIVA ympäristö- ja paikkatietokanta asiantuntijoille (ympäristön suojelualueet) BirdLife Suomen ja SYKE:n paikkatietoaineistot (ympäristön IBA- ja FINIBA- kohteet) Metsähallituksen petolinturekisteri (ympäristön erityisesti suojeltavien petolintujen pesäpaikat, aineistopyyntö) Luonnontieteellisen keskusmuseon Sääksirekisteri (ympäristön sääksen pesäpaikat, aineistopyyntö) Luonnontieteellisen keskusmuseon Rengastustoimisto (ympäristön suojelullisesti arvokkaiden lajien pesäpaikka- ja rengastustiedot, aineistopyyntö) Valtakunnallinen lintuatlastietokanta (pesimälajiston yleispiirteet) Keski-Pohjanmaan lintupaikkaopas (lähialueen lintupaikkojen yleistietoja) Linnustoselvitysten raportoinnista on vastannut FM biologi Ville Suorsa FCG Suunnittelu ja tekniikka Oy:n Oulun toimistolta. Linnuston maastoselvityksistä on vastannut linnustoasiantuntija Kalle Hiekkanen FCG Suunnittelu ja tekniikka Oy:stä. Muu eläimistö ja suojelullisesti arvokkaat lajit Tiedot alueen eläimistöstä perustuvat pääosin yleistietoon erityisesti nisäkkäidemme levinneisyydestä ja elinympäristövaatimuksista. Hankealueella ja sen läheisyydessä esiintyvää eläimistöä ja eri lajien elinympäristöinä potentiaalisia alueita huomioitiin myös hankkeen yhteydessä suoritettujen luonto- ja linnustoselvitysten yhteydessä. Hankealueella toteutettiin yleispiirteinen liito-oravainventointi metson soidinpaikkainventoinnin yhteydessä alkukeväästä, minkä lisäksi lajin elinympäristöjä huomioitiin myös muiden luontoselvitysten yhteydessä. Kartta- ja ilmakuvatarkastelun perusteella todetut lajin potentiaaliset elinympäristöt inventoitiin papanakartoitusmenetelmää soveltaen, minkä lisäksi arvioitiin alueen soveltuvuutta lajin elinympäristönä. Lepakkoselvitys Ylivieskan alueen lepakoista ei ole julkaistu aiempia kartoitustuloksia, eikä Tuomiperän hankealueen tai sen lähiympäristön lepakkotilanteesta ollut saatavilla muutakaan ajantasaista tietoa. Tuomiperän tuulivoimapuiston hankealueella toteutettiin kesän 2013 aikana yleispiirteinen lepakoiden ruokailualueiden kartoitus. Kartoitus tehtiin ns. aktiivikartoitusmenetelmää hyödyntäen, missä hankealueen lepakoille potentiaaliset kohteet kierrettiin kattavasti läpi detektorilla (Echo Meter EM3+) kuunnellen. Lepakkoselvitykset kohdennettiin erityisesti sellaisille alueille, joiden maankäyttö tulee muuttumaan hankkeen toteutuessa sekä kartta- ja ilmakuvatarkastelun perusteella arvioiduille lepakoille potentiaalisille alueille. Lepakkoselvitykset suoritettiin suurimmaksi osaksi kävellen hankealueella, ja autokartoitusmenetelmää hyödyntäen alueen ulkopuolella. Hankealueen ulkopuolella suoritettu autokartoitus antoi arvokasta tietoa lepakoiden esiintymisestä ja runsaudesta alueellisesti, koska tiedot lepakoiden esiintymisestä Kalajokilaakson alueella ovat edelleen hyvin vähäisiä. Hankealueen lepakkoselvitykset toteutettiin ja , jolloin hankealue kierrettiin kattavasti läpi kahden yön aikana. Kartoitusöinä säätila ja olosuhteet olivat ajankohtaan nähden suotuisia ja lepakoiden kartoitukseen otollisia. Lepakoille sopivien lisääntymis- ja levähdyspaikkojen (mm. kolopuut, kallionhalkeamat ja vanhat rakennukset) sekä ruokailualueiden esiintymiseen on kiinnitetty huomiota myös muiden hankealueella suoritettujen luontoselvitysten ohessa.
9 FCG SUUNNITTELU JA TEKNIIKKA OY Tuomiperän tuulivoimapuisto 9 (30) Lepakkoselvitysten yhteydessä mahdollisesti todetut lepakoiden käyttämät alueet arvotettiin seuraavien, nykyään yleisesti käytössä olevien, periaatteiden mukaisesti. Luokitusperusteena on käytetty alueella esiintyvää lajistoa ja lepakoiden määrä (Siivonen 2004). Luokitusperusteet ovat: Luokka I: Luokka II: Luokka III: Lepakoiden lisääntymis tai levähdyspaikka. Alueen hävittäminen tai heikentäminen on Suomen luonnonsuojelulaissa kielletty (LSL 49 ). Lepakoiden tärkeä ruokailualue tai siirtymäreitti. Maankäytössä on huomioitava alueen arvo lepakoille (EUROBATS 1999). Muu lepakoiden käyttämä alue. Maankäytössä on mahdollisuuksien mukaan huomioitava alueen arvo lepakoille. Lepakot käyttävät eri aikoina vuodesta eri alueita ruokailuun, mistä johtuen lepakkoselvitykset tulisi toistaa useamman kerran kesän aikana. Nyt toteutettu lepakkoselvitys muodostuu kahdesta kesän ajalle ajoittuvasta kartoituskäynnistä, joiden arvioidaan antavan hyvän yleiskuvan lepakoiden esiintymisestä alueellisesti sekä lepakoille mahdollisesti arvokkaista kohteista. Syksymmällä lepakot jakaantuvat tasaisemmin ja laajemmalle alueelle lisääntymis- ja levähdyspaikkojen ympäristöön. Toteutettujen selvitysten perusteella alueen lepakkotiheys on niin alhainen, että kartoituskertojen lisääminen ei todennäköisesti olisi muuttanut tuloksia merkittävästi. Lepakkoselvitykset on suorittanut FM biologi Ville Suorsa FCG Suunnittelu ja tekniikka Oy:stä. 4.2 Kasvillisuus ja luontotyypit Kasvillisuusalue Hankealue sijoittuu kasvillisuusvyöhykkeiden aluejaossa keskiboreaaliseen Pohjanmaan Kainuun alueen länsiosaan, missä kohtaavat pohjoisen ja eteläisen Suomen kasvillisuustyypit ja lajisto. Soiden osalta Kalajokilaakson alue kuuluu vaihettumisvyöhykkeeseen, missä suot kuuluvat Pohjanmaan aapasoiden alaryhmään Suomenselän aapasuot sekä osaksi Pohjanmaan vietto- ja rahkakeitaisiin (Vasander 1998) Hankealueen kasvillisuus ja luontotyypit Metsät Alueen metsät ovat yleisesti melko nuoria, mäntyvaltaisia ja kasvupaikkatyypiltään pääosin variksenmarja-puolukkatyypin (EVT) kuivahkoja kankaita. Tuoreita sekapuustoisia puolukka-mustikkatyypin (VMT) kivennäismaakankaita sijoittuu hankealueen pohjoisosaan, Satokurun ja Runsulan alueille. Suuri osuus hankealueen pintaalasta metsien osalta on turvemaamuuttumia eli entisiä ojitettuja rämeitä. Hankealueen pohjoisosassa nuorten mäntyvaltaisten taimikoiden osuus on runsain. Tuoreita päätehakkuita sijoittuu Saapaspalon itäpuolelle, jossa esiintyy kuivahkoja sekapuustoisia kangasmaita sekä runsaammin sekapuustoisia korpimuuttumia. Hankealueella kalliopaljastumien osuus on vähäinen, ja ainoastaan itäosassa sijaitseva Jyrkätkalliot on ominaisuuksiltaan kohtalaisen edustava kallioluotokohde. Lisäksi Hangaskurun eteläpuolelle sijoittuu pienialaisia ja puustoltaan vähemmän edustavia kalliopaljastumia. Kallioalueilla esiintyy pienialaisesti variksenmarja-kanervatyypin (ECT) kuivia ja paikoin hyvin jäkäläpeitteisiä kankaita.
10 10 (30) Tuomiperän tuulivoimapuisto FCG SUUNNITTELU JA TEKNIIKKA OY Kuva 4. Alueen kangasmetsät ovat suhteellisen nuoria ja mäntyvaltaisia Suot Hankealueelle ei sijoitu luonnontilaisia tai luonnontilaisen kaltaisia avosuokohteita. Alun perin alueelle on sijoittunut runsaasti rämeisiä ja karuja suokohteita. Nykyisellään alueen laajin suoallas eli Hangaskuru on ojitettuna muuttunut turvemaakankaaksi ja kasvaa kohtalaisesti mäntyä. Hankealueen länsiosaan ja länsipuolelle sijoittuu Linttinevan Levänevan suoallas, josta Leväneva on raivattu pelloiksi. Hankealueen länsipuolelle sijoittuva Linttineva on laiteiltaan ojitettunakin edelleen luonnontilaisen kaltainen ja siten edustava. Hankealueella ei esiinny ojittamatonta ja puustoltaan edustavaa korpea. Alueen vähäiset korpimuuttumat ovat tyypiltään sekapuustoisia, nuoria ja osin valoisuuden vuoksi heinäisiä mustikkaturvekankaita, jotka vaihettuvat edelleen puustoltaan käsiteltyihin tuoreisiin kankaisiin, joita esiintyy etenkin Runsulan alueella. Karuja ja mäntyvaltaisia varputurvekankaita sijoittuu etenkin Hangaskurun ympäristöön. Myös alueen kuivahkoilla ja tuoreilla kivennäismaakankailla esiintyy vaihtelevasti rämevarpuja, kuten juolukkaa ja suopursua. Kuva 5. Levänevan suopohjalle aikoinaan raivattuja peltoja, joilla on edelleen havaittavissa turvemaavaikutus tupasvillan esiintymisenä
11 FCG SUUNNITTELU JA TEKNIIKKA OY Tuomiperän tuulivoimapuisto 11 (30) Hankealueen tai tarkasteltujen alustavien sähkönsiirtoreittien korpimuuttumien tai rämeisten suoluontokohteiden alueilla ei ollut kasvillisuuden perusteella havaittavissa erityistä rehevyyttä, vaan alueella on luonnontilassaankin ollut varsin karuja suoluontotyyppejä. Kulttuuriympäristöt Hankealueelle ei sijoitu asuttuja kulttuuriympäristöjä, eikä entisiä hakamaita tai metsälaitumia havaittu. Hankealue rajautuu lounaassa Levänevan suopohjaisiin peltoihin, jotka ovat viljelykäytössä. Inventoinneissa hankealueella ei havaittu merkittävämpää kulttuuriperäistä lajistoa, vaan talousmetsien lajiston lisäksi alueella esiintyi hyvin tavanomaista ja yleistä pientareiden kulttuuriperäistä lajistoa Rakentamisalueiden luontoarvot Tuulivoimaloiden rakennuspaikat ja huoltotiestö Luontoselvityksen maastotöiden yhteydessä tarkasteltiin alustavia voimaloiden rakennuspaikkoja sekä varavoimalapaikkoja niiden mahdollisten edustavampien luontoarvojen kannalta. Kaikki voimalapaikat sijoittuvat hyvin voimaperäisesti käsiteltyihin talousmetsiin. Melkein kolmannes voimalapaikoista on vastikään päätehakatuilla alueilla tai nuorten taimikoiden alueilla. Useita voimalapaikkoja sijoittuu turvemaapohjaisille ojikoille ja muuttumille, joilla männyn kasvu on vaihtelevasti lisääntynyt. Voimalapaikoista 2 3 rakennuspaikkaa sijoittuu kuivahkoille kivennäismaakankaille, jotka ovat puustoltaan suhteellisen nuoria. Suurin osa tuulivoimaloita yhdistävästä huoltotiestöstä sijoittuu olemassa oleville metsäautotiepohjille. Osa sijoittuu puunhakkuussa käytetyille ns. talvitiepohjille, joista puusto on jo poistettu. Täysin uutta tielinjausta sijoittuisi eniten Jyrkänkallion ja Hangaskurun väliselle alueelle, missä on suurelta osin varttuneita sekapuustoisia taimikoita. Kuva 6. Tuulivoimaloiden rakennuspaikat sijoittuvat hyvin tavanomaisen talousmetsän alueelle.
12 12 (30) Tuomiperän tuulivoimapuisto FCG SUUNNITTELU JA TEKNIIKKA OY Kuva 7. Tuulivoimalan rakennuspaikka Hangaskurun luoteispuolella Kuva 8. Tuulivoimaloiden alustavia rakennuspaikkoja ilmakuvalla
13 FCG SUUNNITTELU JA TEKNIIKKA OY Tuomiperän tuulivoimapuisto 13 (30) Sähkönsiirtoreitti Tuomiperän tuulivoimahankkeessa on tarkasteltu yhtä sähkönsiirtoreittiä (kuva 9). Tuulivoimaloiden sähköntuotanto liitetään kv maakaapelilla Fingrid Oyj:n 110 kv voimajohtoon suunnittelualueen lounaispuolella. Ilmajohtoja hankkeessa ei rakenneta. Tuulivoimapuiston sisäinen sähköverkko toteutetaan kv maakaapeliverkkona, joka sijoittuu pääosin huoltotielinjausten yhteyteen. Sähkönsiirtoliityntä sijoittuu Saapaspalon ja Linttinevan välillä voimakkaasti käsiteltyjen rämemuuttumien ja turvekankaiden alueella talvitielinjauksen yhteyteen. Maakaapeli ylittää Linttinevan talvitielinjauksen kohdalla. Linttinevan lounaispuolella maakaapeelireitti sijoittuu puustoltaan varttuneemman sekapuustoisen korpimuuttuman ja tavanomaisen kuivahkon kankaan talousmetsän alueille. Möyrynnevan pohjoisosissa maakaapelireitti sijoittuu laiteiltaan ojitetun ja rahkoittuneen yhdistelmätyypin nevarämeen alueelle, josta edelleen isovarpurämemuuttumien kautta mäntyvaltaiselle turvekankaalle. Loppuosaltaan maakaapelireitti sijoittuu Yrttikorventien laiteeseen noin 1,5 km matkalla ja liittyy 110 kv voimajohtoon Pirttisaaren peltoalueella. Kuva 9. Hankkeen suunnittelussa tarkasteltu sähkönsiirron maakaapelireitti.
14 14 (30) Tuomiperän tuulivoimapuisto FCG SUUNNITTELU JA TEKNIIKKA OY 4.3 Linnusto ja muu eläimistö Linnusto Pesimälinnusto Valtakunnallisessa Lintuatlashankkeessa selvitettiin koko Suomen pesimälinnuston levinneisyyttä 10 x 10 km suuruisilla atlasruuduilla vuosina Tuomiperän selvitysalue kuuluu Ylivieskan Kantokylän (711:339, selvitysaste erinomainen) atlasruudun alueelle. Kantokylän atlasruudussa havaittiin atlaksen aikana yhteensä 103 lintulajia, joista 87 lajia tulkittiin alueella varmasti tai todennäköisesti pesiväksi. Alueen pesivän maalinnuston keskitiheydeksi on arvioitu noin paria/km 2. Kesän 2013 pesimälinnustoselvitysten yhteydessä Tuomiperän hankealueella havaittiin yhteensä 55 lintulajia (taulukko 3), joista 40 lajia arvioitiin alueella varmasti tai todennäköisesti pesiväksi. Pistelaskentojen perusteella alueen selkeästi yleisimmät lajit olivat metsien yleislajeiksi luokiteltavat pajulintu ja peippo (taulukko 2). Muita yleisiä lajeja olivat mm. metsäkirvinen, laulurastas, vihervarpunen, käpytikka, talitiainen, punakylkirastas ja harmaasieppo. Hankealueen muu pesimälajisto on voimakkaasti käsitellyille talousmetsäalueille tyypillisen niukkaa, käsittäen enimmäkseen alueellisesti tavanomaisia havupuuvaltaisten metsätalousalueiden peruslajeja (taulukko 2). Huomattava osa hankealueen pinta-alasta on nuoren ikäluokan metsiä, hakkuualuetta ja ojitettua turvemaata. Toteutettujen selvitysten perusteella hankealueelle ei sijoitu linnustollisesti arvokkaita kohteita. Hankealueen ympärillä on useampia pienialaisia viljelysalueita, ja alueen itäosaan sijoittuu pieniä lampareita, jotka ovat syntyneet maa-ainestenottopaikalle ja kalliolouhokseen. Taulukko 2. Pistelaskentojen perusteella hankealueen kymmenen runsainta pesimälajia. Dominanssi = lajin yksilöiden osuus hankealueen koko lintuyhteisöstä. Laji Dominanssi Pajulintu (Phylloscopus trochilus) 26 % Peippo (Fringilla coelebs) 14 % Metsäkirvinen (Anthus trivialis) 8 % Laulurastas (Turdus philomelos) 6 % Käki (Cuculus canorus) 5 % Vihervarpunen (Carduelis spinus) 4 % Käpytikka (Dendrocopos major) 3 % Talitiainen (Parus major) 3 % Punakylkirastas (Turdus iliacus) 2 % Harmaasieppo (Muscicapa striata) 2 % Luonnontieteellisen keskusmuseon alaisen Sääksirekisterin ja Rengastustoimiston tiedonannon (Juha Honkala, kirjall. ilm.) mukaan hankealueen läheisyydessä ei sijaitse kalasääsken tai muiden suojelullisesti arvokkaiden petolintujen tiedossa olevia pesäpaikkoja. Metsähallituksen petolinturekisterin mukaan (Tuomo Ollila, kirjall. ilm.) hankealueen ympäristössä ei sijaitse tiedossa olevia erityisesti suojeltavien petolintujen pesäpaikkoja. Edellä mainittujen tietolähteiden osalta on huomattava, että erityisesti Sääksirekisterin ja Rengastustoimiston tiedot petolintujen pesäpaikoista ovat todennäköisesti vajavaisia ja niiden kattavuus riippuu voimakkaasti paikallisten petolinturengastajien aktiivisuudesta. Petolinnuista hankealueen ympäristössä saattaa pesiä jopa kaksi paria sinisuohaukkoja (kuva 13), joista Levänevalla havaittiin pohjoiseen saalista kantanut koiraslintu. Sinisuohaukka pesii maassa, ja löydettyjen reviirien pesäpaikat saattavat sijoittua myös hankealueen ulkopuolelle. Hankealueen pesimälinnustoselvitysten yhteydessä havaittiin myös kanahaukka ja piekana, joka eivät kuitenkaan pesi hankealueella. Hankealueen länsireunalle Levänevalle sekä hankealueen koillispuolelle sijoittuu tuulihaukan reviiri, mutta niiden pesäpaikat sijoittuvat todennäköisesti hankealueen ulkopuolelle. Hankealueen koillispuolelle sijoittuu myös mehiläishaukan reviiri. Hanke-
15 FCG SUUNNITTELU JA TEKNIIKKA OY Tuomiperän tuulivoimapuisto 15 (30) alueen eteläosan hakkuulla havaittiin katkenneessa puunrungossa pesivä viirupöllö, ja hankealueen länsipuoleisella Levänevan peltoaukealla havaittiin saalisteleva suopöllö. Hankealueen koillispuoleiseen kalliolouhokseen syntyneellä lammella havaittiin telkkä, ja Kalliomaa Kurun alueelle sijoittuvien lampareiden alueella havaittiin taveja. Laulujoutsen pesii Kalliomaa Kurun lampareiden alueella, missä havaittiin hautova lintu. Pesiviä kurkia havaittiin sekä Kalliomaa Kurun lampareiden alueella että Levänevan pellolla. Taulukko 3. Tuomiperän hankealueen pesimälinnustoinventoinneissa havaitut lajit. Vähintään mahdollisesti pesivät lajit on lihavoitu. Laji Laji Laulujoutsen (Cygnus cygnus) Tavi (Anas crecca) Telkkä (Bucephala clangula) Pyy (Tetrastes bonasia) Teeri (Tetrao tetrix) Sinisuohaukka (Circus cyaneus) Kanahaukka (Accipiter gentilis) Piekana (Buteo lagopus) Tuulihaukka (Falco tinnunculus) Kurki (Grus grus) Taivaanvuohi (Gallinago gallinago) Kuovi (Numenius arquata) Metsäviklo (Tringa ochropus) Harmaalokki (Larus argentatus) Sepelkyyhky (Columba palumbus) Käki (Cuculus canorus) Viirupöllö (Strix uralensis) Käenpiika (Jynx torquilla) Palokärki (Dryocopus martius) Käpytikka (Dendrocopos major) Metsäkirvinen (Anthus trivialis) Västäräkki (Motacilla alba) Tilhi (Bombycilla garrulus) Peukaloinen (Troglodytes troglodytes) Rautiainen (Prunella modularis) Punarinta (Erithacus rubecula) Leppälintu (Phoenicurus phoenicurus) Pensastasku (Saxicola rubetra) Mustarastas (Turdus merula) Räkättirastas (Turdus pilaris) Laulurastas (Turdus philomelos) Punakylkirastas (Turdus iliacus) Kulorastas (Turdus viscivorus) Hernekerttu (Sylvia curruca) Lehtokerttu (Sylvia borin) Tiltaltti (Phylloscopus collybita) Pajulintu (Phylloscopus trochilus) Hippiäinen (Regulus regulus) Harmaasieppo (Muscicapa striata) Kirjosieppo (Ficedula hypoleuca) Hömötiainen (Parus montanus) Sinitiainen (Parus caeruleus) Talitiainen (Parus major) Puukiipijä (Certhia familiaris) Isolepinkäinen (Lanius excubitor) Närhi (Garrulus glandarius) Varis (Corvus corone) Korppi (Corvus corax) Peippo (Fringilla coelebs) Järripeippo (Fringilla montifringilla) Viherpeippo (Carduelis chloris) Vihervarpunen (Carduelis spinus) Pikkukäpylintu (Loxia curvirostra) Punavarpunen (Carpodacus erythrinus) Keltasirkku (Emberiza citrinella) Hankealueelta ei tunnistettu metson merkittäviä soidinpaikkoja kevään soidinpaikkainventoinnin yhteydessä. Lajia ei havaittu lainkaan pesimälinnustoselvitysten yhteydessä, mutta kasvillisuus- ja luontotyyppi-inventoinnin aikana havaittiin ukkometso Jyrkänkallioiden alueella. Hankealueen länsipuolelle sijoittuvalle Levänevan pellolle, Levänevantien länsipuolelle, sijoittuu teeren soidinalue, missä havaittiin parhaimmillaan lähes 20 lintua.
TERVOLAN LÖYLYVAARAN JA VAREVAARAN TUULIVOIMAHANKKEET
SUUNNITTELU JA TEKNIIKKA TUULIWATTI OY TERVOLAN LÖYLYVAARAN JA VAREVAARAN TUULIVOIMAHANKKEET FCG SUUNNITTELU JA TEKNIIKKA OY P21716P001 2 (11) Löylyvaaran ja Varevaaran tuulivoimahankkeet FCG SUUNNITTELU